Maputorivier - Wikipedia
Die Maputorivier (Portugees: Rio Maputo), ook bekend as die Groot Usuturivier, Lusutfurivier of Suthurivier, is 'n rivier in Suid-Afrika, Eswatini en Mosambiek. Die naam Suthu verwys na die Basotho-mense wat naby die bron van die rivier gewoon het, maar deur die Swazi's aangeval en verplaas is. Daar word ook gemeen dit beteken "donkerbruin", 'n beskrywing van die rivier se modderige water.
3 Damme op die rivier
Die rivier ontspring naby Amsterdam, Suid-Afrika, en vloei ooswaarts deur Eswatini, waar dit by die Lebomboberge ingaan. Die 13 km lange kloof vorm die grens tussen Eswatini en Suid-Afrika. Vir ongeveer twintig kilometer vorm dit die grens tussen Suid-Afrika (provinsie KwaZulu-Natal) en Mosambiek. Daar, in die Ndumo-natuurreservaat, absorbeer dit sy grootste sytak, die Pongolarivier. Dan kronkel dit deur die Mosambiekse kusvlakte en word loop uit in die suide van Maputobaai, ongeveer 85 kilometer stroomaf.
In Eswatini word die rivier die Groot Usutu of Lusutfu genoem en vloei dit deur die dorpe Bhunya, Luyengo, Siphofaneni en Big Bend. Laasgenoemde is naby 'n punt waar die rivier skielik kronkel. Die Groot Usutu is die grootste rivier in Eswatini en die terrein van die land se laagste punt (21 m bo seevlak), en is bekend vir witwaterry. Geen groot dorpe kan aan die oewers gestig word nie as gevolg van die diep, smal valleie en digte woude. Daar is egter 'n paar gholfbane, hotelle en natuurreservate.
Van die oorsprong tot sy mond is die sytakke in volgorde: die Seganaganarivier, Bonniespruit, en die riviere Mpuluzi, Buhlungu, Umvenvane, Lusushwana, Sidvokodvo, Mkhondvo, Mhlamani, Mzimneni, Mzimphofu, Mhlathuzane, Mtsindzekwa, Nyetane, Funuane en Pongola.
Damme op die rivierWysig
↑ Von Willig, G.R. (1925). Langs die Lebombo. J.L. van Schaik, Pretoria. pp. 175, 217.
↑ Raper, P.E. (2004). South African place names. Jonathan Ball, Johannesburg and Cape Town. p. 387.
↑ Usuthu/Mhlatuze WMA 6
Wikimedia Commons het meer media in die kategorie Maputorivier.
Maputo River Basin - SADC Water Sector ICP Collaboration Portal
Ontsluit van "https://af.wikipedia.org/w/index.php?title=Maputorivier&oldid=2240216"
Last edited on 25 Julie 2020, at 13:03
Die bladsy is laas op 25 Julie 2020 om 13:03 bygewerk.